NaiveNeuron/SloPal huggingface dataset:
Gröhling, Branislav, poslanec NR SR (2018-09-17):
Ešte dva body som zabudol alebo nestihol som vysloviť v rámci tých dvoch minút. My tu veľmi často porovnávame tieto obedy s inými krajinami, ako s Fínskom. Prosím vás, vo Fínsku jedenásť rokov budovali jedálne v rámci kapacít, aby vedeli dať jedlá naozaj každému jednému žiakovi, a potom presunuli ten príspevok na obedy do normatívu, aby naozaj to dostal každý jeden žiak. Ale my tu preskakujeme jednu celú fázu tým, že chceme okamžite dať obedy a nechceme vybudovať personálne, pretože tie jedálne to reálne nebudú zvládať. Taká perlička je, ktorú nebudú zvládať aj z toho, že nedokážu vydať tie obedy všetkým okamžite, taká perlička je, že obedy sa reálne delia, pretože jedna časť školy chodí na obedy 11.20 a druhá časť chodí na obedy 12.15, keď dokončí vyučovanie, lebo sa musia prestriedať. Tak mi povedzte, kedy budú chodiť tie ďalšie deti, keď nedobudujeme jednotlivé jedálne alebo kapacitne budú chodiť o 13.15 alebo budeme im dávať obedy 10.30, alebo nejakým takýmto spôsobom? Takže systémovo to nie je vyriešené. A druhá vec, skoro 10 % základných škôl nemá jedálne, takže ich poďme najskôr dobudovať, pretože ak potom počujem pána ministra, tuším, že práce to bolo, pána Richtera, že im budeme dávať suchú stravu, tak pre mňa je to, že asi vedúca z jedálne ráno, keď pôjde do školy na aute, tak zastane na benzínke, tam nakúpi bagety, a tieto bagety im potom bude rozdávať a všetky sa tu budeme tešiť, že majú deti teplú stravu. Ďakujem.
Vetrák, Milan, poslanec NR SR (2020-09-22):
Zvolávam zasadnutie ústavnoprávneho výboru teraz na 12.05 hod. v rokovacej miestnosti tohto výboru.
Grendel Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 132 poslancov, za 99, proti 1, zdržalo sa 32, hlasovali všetci prítomní. Konštatujem, že sme skrátili lehoty.
B. Bugár, podpredseda NR SR: (2004-01-22):
S. Zubo, poslanec: Pán minister, možno budete prekvapený, ale ja vás skutočne chápem. A nezostáva mi nič iné, len veriť tomu, že vás pochopí aj väčšina občanov Slovenska. V podstate ja zhrňujem to, čo ste vy povedali a mne to vychádza. Súčasná vláda nemá prostriedky na to, aby zabezpečila prevádzku tých divadelných zariadení, na ktoré v minulosti boli prostriedky na ich výstavbu. To je jedna stránka veci. Druhá stránka veci je v podstate tá, že keď sám uvážite, na tú otázku, ktorú som položil, v podstate ste mi neodpovedali a nedali ste mi na vedomie ani v náznaku tú skutočnosť, čo poviete tým občanom, ktorí sa skladali prostriedkami na výstavbu Slovenského národného divadla. Chcel by som vás do určitej miery poopraviť, keď to neurobil pán minister kultúry, že súčasná budova Slovenského národného divadla len prepožičaná je z budovy opery. Takže nemá Slovensko v súčasnosti budovu Slovenského národného divadla, slúži v prepožičanej budove.
Jurinová, Erika, podpredsedníčka NR SR (2012-08-01):
To bolo dosť nekorektné, pán spravodajca. Nech sa páči, pán poslanec Fronc.
Kuffa, Štefan, poslanec NR SR (2012-10-18):
Ďakujem za slovo. Chcem vyjadriť súhlasné stanovisko s predrečníkom, že verejnoprávne médiá majú byť financované plne zo štátneho rozpočtu. Nemusel by tak pán minister dostávať takúto mapu, kde všade ten signál Slovenská republika má alebo nemá. Pre mňa je to naozaj nová informácia, že až 265 obcí na Slovensku tento signál nemá. Ale ten systém poplatkov je naozaj nastavený nespravodlivo, pretože platia za túto službu aj tí, ktorí tieto služby verejnoprávnych médií nevyužívajú, či už z dôvodu takého, že nemajú ten dostatočný signál vo svojom regióne, alebo z dôvodu takého, že túto službu sa jednoducho rozhodli neprijímať. My v podstate týmto zákonom alebo koncesionárskymi poplatkami nútime všetkých občanov, aby platili bez ohľadu na to, či tieto služby verejnoprávnych médií využívajú alebo nevyužívajú. Najspravodlivejšie teda by naozaj bolo to, tak ako to kolega spomenul, aby verejnoprávne médiá naozaj boli plnohodnotne financované zo štátneho rozpočtu, pretože všetci občania tejto republiky platia dane. A keď teda platia dane, tak tento štát recipročne mal by vo forme takejto služby vyjsť v ústrety každému človeku. Ďakujem pekne.
Paška, Pavol, predseda NR SR (2012-07-24):
Ďakujem, pán minister. Pani poslankyňa Košútová bude uvádzať ako členka gestorského výboru, výboru pre pôdohospodárstvo, tento zákon.
Holeva, Viliam, poslanec NR SR (2012-10-26):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
M. Číž, podpredseda NR SR: (2006-09-06):
S faktickou poznámkou je ešte prihlásený poslanec Tibor Mikuš.
Pčolinský, Peter, podpredseda NR SR (2022-12-06):
Páni poslanci, chcem vás poprosiť, aby ste sa trošku utíšili. Ak nechcete sa zúčastňovať rozpravy, platí to aj pre poslancov SME RODINA, konkrétne pána Karahutu, ak sa nechcete zúčastňovať rozpravy, prosím vás, choďte inde, vyrušujete diskutujúcich. Čiže teraz bude pokračovať pán poslanec Richard Nemec. Nech sa páči.
Hrnčiar, Andrej, podpredseda NR SR (2017-06-13):
Dávam slovo spoločnému spravodajcovi z výboru pre obranu a bezpečnosť poslancovi Petrovi Šucovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Vlčan, Samuel, minister pôdohospodárstva a rozvoja vidieka SR (2022-02-03):
Ďakujem za slovo. Vážený pán predsedajúci, vážené panie poslankyne, páni poslanci, vážený pán poslanec Kazda, v mene ministra obrany, ktorého dnes zastupujem, vám ďakujem za položenú otázku. Dovoľte mi prečítať odpoveď pána ministra Jaroslava Naďa. Rozumieme rozhodnutiam ostatných spojencov NATO poskytnúť vojenskú pomoc Ukrajine. Táto obranná pomoc pomáha zlepšiť obranyschopnosť Ukrajiny pred prípadným ozbrojeným útokom. Našu podporu riešime na základe reálnych požiadaviek Ukrajiny a našich možností, ktoré vyhodnocujeme. S Ukrajinou máme dlhodobú bilaterálnu spoluprácu, poskytujeme jej politickú podporu a komunikujeme ohľadom potrebnej pomoci. Naším cieľom je, aby nami prípadná poskytnutá pomoc bola čo najadresnejšia, berúc do úvahy možnosti, ktoré máme k dispozícii. Nevylučujeme teda poskytnutie priamej materiálnej pomoci, zatiaľ však o konkrétnej forme rozhodnutie nepadlo. Dovoľte mi ešte dodať, že spolupráca s ukrajinskou stranou na vojenskej úrovni je veľmi dobrá a intenzívna. Pracujeme na plánovanej výcvikovej aktivite, ktorá by mala byť zameraná najmä na výcvik, poradenstvo a asistenciu pre jednotky a štáby ozbrojených síl Ukrajiny. Zároveň na úrovni Európskej únie podporujeme vznik poradnej a výcvikovej komisie na Ukrajine (EUATM), ktorá by v prípade vzniku mala za cieľ zreformovať profesionálne vojenské vzdelávanie na Ukrajine. Ukrajinu sme však podporili finančne aj cez európsky mierový nástroj (European Peace Facility) formou asistenčného opatrenia, ktorého cieľom je posilniť kapacity ukrajinských ozbrojených síl vrátane ich schopnosti poskytovať svoje služby civilnému obyvateľstvu v krízových alebo núdzových situáciách. Predovšetkým sa budú v rámci tohto asistenčného opatrenia financovať vojenské zdravotnícke jednotky vrátane poľných nemocníc, inžinierske jednotky, jednotky mobility a logistiky a podpora v oblasti kybernetickej bezpečnosti. Taktiež sme finančne prispeli do zvereneckého fondu NATO pre Ukrajinu. Ďakujem za pozornosť.
Fecko, Martin, poslanec NR SR (2012-07-27):
Ďakujem pekne. Ďakujem pekne, kolegovia, za reakciu, ktorú som teda ako vyvolal. K pánu Briximu, no, ja tvrdím, žiaľ, áno, časť obyvateľstva nie je pripravená, to môžete hovoriť, čo chcete. Iďte do tej najzaostalejšej obce, či neoblafnete takýmto podomovým predajom tú babku. Iďte tam. U mňa 50 percent nie je vierohodná hodnota, to znamená, ja tvrdím, že neboli sme pripravení, ani nie sme pripravení v mnohých vekových kategóriách, aby takýto podomový predaj sa zvládol. A pán Senko, myslíte, že nie k téme. Veď sa obchoduje dnes so všetkým. So všetkým sa obchoduje a nekalo sa obchoduje so všetkým, hej? Takže ja si myslím, že od témy som nehovoril, keď si myslíte, že áno, to je váš osobný názor, ale ja si myslím, že keď to všetko dáme iba na biznis a na dobehnutie aj pri podomovom predaji, tak hovorím, ďaleko to nedotiahneme. Takže toľko z mojej strany. Ďakujem.
Aštaryová, Zuzana, poslankyňa NR SR (2011-12-01):
Teraz pristúpime k hlasovaniu o pozmeňujúcom návrhu, ktorý podal poslanec Matej.
P. Paška, predseda NR SR: (2009-12-02):
(Hlasovanie.) 142 prítomných, 81 za, 58 sa zdržalo, 3 nehlasovali. Schválili sme vládny návrh zákona o rodičovskom príspevku. Pani poslankyňa Vaľová uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Je to tlač 1248.
Bugár, Béla, podpredseda NR SR (2019-06-26):
Jediná faktická poznámka, pani poslankyňa Grausová. Zapnite mikrofón pani poslankyni!
Laššáková, Jana, podpredsedníčka NR SR (2013-05-22):
Pani poslankyňa Nachtmannová, nech sa páči.
Danko, Andrej, podpredseda NR SR (2024-10-02):
(Povedané súbežne s rečníkom.) Poďte, áno...
Laššáková, Jana, podpredsedníčka NR SR (2012-09-26):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, výbor pre pôdohospodárstvo a životné prostredie, poslancovi Ľubošovi Martinákovi. Nech sa páči, pán spravodajca.
Hrušovský, Pavol, podpredseda NR SR (2011-02-01):
Hlasujeme, páni poslanci, o pripomienkach pána prezidenta, tak ako o nich odporučila hlasovať pani poslankyňa a spoločná spravodajkyňa Dubovcová. (Hlasovanie.) 146 prítomných, 146 za návrh. Návrh sme schválili. Prosím ďalší návrh na hlasovanie.
Pčolinský, Peter, podpredseda NR SR (2022-12-06):
Pán poslanec, skončil vám čas.
Gažovičová, Tina, poslankyňa NR SR (2024-06-13):
Ďakujem za slovo, pán predsedajúci. Ďakujem kolegovi Hargašovi, že takto ozvučil tento pozmeňovák, ktorý sa tu zrazu objavil, to tak poviem. Ja teda som za náš klub členka toho výboru pre verejnú správu a regionálny rozvoj, kde, ktorý je teda gestorský výbor, a naozaj sme ten pozmeňovák dostali až v pondelok ráno, ani sme ho nedostali elektronicky vopred, dostali sme ho až fyzicky na mieste, kde sa o ňom, o ňom rovno hlasovalo. A potom, nie, až v utorok ráno dokonca bol ten výbor, tak, lebo v utorok poobede začalo plénum. A naozaj ma mrzí, že takto zásadná zmena, za prvé, prišla pozmeňovákom, prišla bez toho, aby sa nejako jasne vysvetlili tie dôvody a naozaj si dovolím povedať, že to, že je to konsolidačné opatrenie, je zásterka, ako vieme, že toľko, ako to odznelo, vyše miliardu treba ušetriť a toto naozaj je opatrenie, ktoré v prvom rade ani vôbec nebolo vyčíslené, ani pán predkladajúci, veď bude mať faktickú po mne, nevedel na výbore presne povedať, že o aké ušetrené peniaze ide a keď sme to zisťovali ako klub, tak naozaj sa jedná iba o pár stotisíc ročne. Mrzí ma to aj preto, lebo si myslím, že v tom návrhu zákona sú aj pozitívne veci, napríklad to, že sa posilňujú splnomocnenci či už pre národnostné menšiny, alebo pre rómske komunity, že sa z nich majú stať stáli splnomocnenci, že myslím si, že sú tam aj pozitívne návrhy, ale škoda, že zase sa to stalo a ten celý tento proces, spôsob, ako narýchlo urobiť nejakú zmenu bez diskusie a so zlým dopadom. Ďakujem.
Číž, Miroslav, doterajší podpredseda NR SR (2010-07-08):
Pán poslanec Jozef Valocký.
Grausová, Natália, poslankyňa NR SR (2018-06-18):
Chcem ti, kolega Mizík, chcela by som ešte pripomenúť, k tvojmu pridať, že Česi, teda že nerobili vôbec, teda aj keď vznikala Československá republika, nerobili nič z lásky k Slovákom, ale len a len z lásky k sebe, o čom je z minulosti aj z prítomnosti dôkazov až-až. Len napríklad spomeniem: zavraždený Štefánik, evanjelik, zaslúžil sa o vznik Československej republiky, zavraždený Tiso, katolík, náš prvý prezident, a potom aj zavraždený Clementis, komunista, minister zahraničných vecí v Československej republike. Každý z nich bol niekým iným a každý z nich žil v inom čase, spoločné mali ale dve pre nich osudové vlastnosti, boli to Slováci a chceli zachrániť slovenský národ pred počeštením. Prví dvaja určite aj pred ateizovaním. A to bola ich najväčšia chyba, ktorá ich stála život. Druhý dôkaz, že Česi nás vždy len použili pre svoje záujmy, je len ten, že dehonestovali, prenasledovali, pokiaľ až, aj zabíjali každého, kto chcel slovenskú samostatnosť Slovákov od Čechov. A ja teraz nehovorím o bežných českých obyvateľoch, bežných českých ľuďoch, voči ktorým nič nemožno, nemožno namietať. Hovorím o pražskom centralizme, o pražskej českej vláde a slovenských zradcoch a prisluhovačov. A čo sa týka toho 30., 6. októbra 1938, pán poslanec Osuský, všetky strany vrátane agrárnikov a všetkých možných utekali a prosili sa a podkladali sa, aby mohli byť súčasťou, a pokiaľ viem, zastávali veľmi výnosné miesta, viď Imrich Karvaš, na samostatnom Slovenskom štáte z roku 1938. Karvaš je len jednou, Čatloš.
Kollár, Boris, predseda NR SR (2022-05-05):
Ospravedlňujem sa, ešte pán poslanec Krúpa.
Laššáková, Jana, podpredsedníčka NR SR (2012-09-25):
Chce zaujať k rozprave stanovisko spravodajca? Áno. Nech sa páči.
Podmanický, Ján, poslanec NR SR (2014-12-02):
Áno, ďakujem, budeme ďalej hlasovať o treťom pozmeňujúcom návrhu pána poslanca Mihála a pani poslankyne Kiššovej.
J. Senko, poslanec: (2008-10-23):
V žiadnom prípade nechcem znevažovať všeobecne deklarovanú odbornú spôsobilosť príslušných inštitúcií a nimi prípadne navrhovaných členov do predmetných rád a komisií. Ale zároveň sa pýtam, či takto presne zadefinované inštitúcie, tak ako to bolo povedané aj v rozprave, sú predpokladom toho priameho vplyvu verejnosti na činnosť uvedených verejnoprávnych inštitúcií a či práve ony sú tými pravými reprezentantmi verejnosti, ktoré by kontrolovali činnosť týchto verejnoprávnych inštitúcií? Z hľadiska takéhoto vami predloženého pohľadu na kreovanie rád a komisií môžeme viesť ozaj ďalekosiahlu diskusiu na túto tému. Z tohto pohľadu môžeme diskutovať o tom, že či by v takomto prípade nemali byť napríklad v uvedených radách zástupcovia, ako to už bolo povedané, Konfederácie odborových zväzov alebo zástupcovia dôchodcov, či zástupcovia Matice slovenskej, prípadne iných reprezentatívnych organizácií verejnosti našej spoločnosti, alebo iných reprezentatívnych podnikateľských inštitúcií. To môžeme viesť diskusiu, nenájdeme konca. Možnože z vašej strany išlo o úprimný návrh, ktorého cieľom je zabezpečiť reprezentatívnosť našej spoločnosti v týchto orgánoch verejnoprávnych inštitúcií, a možno tým akože zabezpečiť aj väčšiu kontrolu verejnosti nad činnosťou uvedených inštitúcií. Ja si to ale osobne nemyslím. Je to len vaša snaha nájsť si problém a prezentovať sa pred verejnosťou ako osoba riešiaca problém. Nič na tom, samozrejme, nie je zlé, zavádzajúcim sa ale javí skutočnosť, že k tomuto cieľu využívate zákony, ktoré ste ako člen bývalého vládneho zoskupenia využívali v mediálnej praxi, ktoré boli vaším vládnym zoskupením reprezentovaným SDKÚ – DS v parlamente už novelizované a nakoniec aj v praxi uplatňované. Vyvoláva to dojem, že reprezentatívnosť uvedených orgánov bola za vášho pôsobenia akoby zabezpečená a činnosť týchto orgánov akože prispievala k verejnoprávnejšiemu pôsobeniu uvedených inštitúcií. Samozrejme, že to tak nie je. Uvedomujem si, že isté problémy z hľadiska financovania, riadenia alebo kontroly v týchto inštitúciách sú a bude asi potrebné sa pozrieť na tieto problémy aj v budúcnosti komplexnejšie, možno aj cez podstatnú novelizáciu predmetných zákonov. Nakoniec aj vy sám priznávate, že v tejto oblasti sa počas vášho pôsobenia vo vládnom zoskupení nakopilo dosť problémov, verejnosť ich sledovala, vnímala a určite aj vyhodnocovala a bude vyhodnocovať. Takže ešte raz, obraciam sa na kolegov poslancov, kolegyne poslankyne, aby podporili návrh nepokračovať v rokovaní o týchto dvoch predložených návrhoch zákonov z dielne pána poslanca. Ďakujem.
Bugár, Béla, podpredseda NR SR (2018-10-23):
To nie je procedurálny návrh.
Laššáková, Jana, podpredsedníčka NR SR (2013-10-17):
Na vystúpenie pána poslanca s faktickými poznámkami páni poslanci Petráš a Osuský. Končím možnosť prihlásiť sa s faktickými poznámkami. Nech sa páči, pán spravodajca.
Hlina, Alojz, poslanec NR SR (2012-09-27):
Už končím, minútku. Teda, aby to malo, aby niekto nepovedal, že to nemá s tým súvis. Má to s tým súvis. Svet je o produkte. Ak nemáte produkt, nemáte nič. Ak my teraz máme jediný produkt, a to je Porsche Cayenne, samozrejme, hyperbolizujem, tak ešte jeden máme, plus-mínus, čiastočne, keď to pritiahnem za vlasy, a to je pracovná sila, naša pracovná sila. Ak ju však naočkujeme génom socializmu a ešte im dokážeme, že netreba byť najlepší a spravodlivosť je dostupná iba ľuďom, ktorí majú správne čísla v telefóne, tak stratíme ešte aj tento posledný produkt. A na toto riziko oficiálne pána ministra upozorňujem. To len taký príklad spomeniem, že som sedel vedľa takej partie mladých ľudí, nieže by som načúval, ale začul som, o čom sa rozprávajú, a výsledok z toho je: Nuž, vážení, nevsadil by som si, že títo nám zarobia na dôchodky. Naozaj, z toho, o čom sa rozprávali, ako sa rozprávali, nevsadil by som si. Keď som ja bol mladý chalan na Orave, tak u nás bol najväčší hrdina ten, kto už mal v apríli vybavenú brigádu na leto. Teraz je, podľa mňa, najväčší loser ten, kto musí ísť na brigádu. To je zásadný posun. A vy ho posilňujete v tom, čo tu teraz robil. Chcem odporučiť pánovi ministrovi, pán župan, môžem, nie? Aby zastavil, ak môže, apeloval na Zákonník práce, zrušil kočíkovné, prekopal sociálny systém, ľuďom povedal pravdu a jednoduchšími slovami, hlavne zabezpečil, aby najlepší vyhrávali, a potom ešte poslednú vec, to, čo s tým súvisí, a prípadne pánovi premiérovi povedzte, aby ľudí skúsil, príde čas, keď bude potrebné to kennedyovské – niečo štát pre vás, ale čo vy pre štát? Ale vtedy a na to, aby to ľudia uverili, to musíte byť spravodliví, a tým končím, pán župan, dobre, aby som vás nezdržiaval. Že teda spravodlivosť súvisí teraz aj s aktuálnou vecou, neviem, či včera, či kedy, už sa zvažuje o pridaní stimulov pre firmu Mondi. Ak by ste v nejakej príručke hľadali, že komu nedať stimuly, tak tam kľudne môžete napísať firmu Mondi. Túto firmu už tento štát nastimuloval dosť. Čiže ak má niekto uveriť tomu, že to zvolanie raz bude musieť prísť a budete to potrebovať od tých ľudí, aby to vydržali, aby to vydržali, čo budú musieť vydržať, a aby ten výraz a tá sila a to presvedčenie z tých očí šlo a tá spravodlivosť, tak nemôžete dať firme Mondi stimuly. Takto to naozaj nefunguje. Končím. Nezávidím vám. Situácia je zlá, nie však zúfalá. Obzvlášť, keď budete rešpektovať niektoré fakty, ktoré som tu možno aj spomenul, i keď som hrozným spôsobom zdržal pána župana. Ďakujem pekne.
Laššáková, Jana, podpredsedníčka NR SR (2015-09-22):
Ďakujem pekne, pán predseda, zaujmite miesto určené pre navrhovateľov. Nech sa páči, pán spoločný spravodajca Maroš Kondrót z výboru pre hospodárske záležitosti. Prosím, podajte správu o výsledku prerokovania návrhu vo výboroch.
Gyimesi, György, poslanec NR SR (2023-02-08):
Vážený pán podpredseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o mojom návrhu hlasovať.
Glváč, Martin, podpredseda NR SR (2016-09-21):
Ďakujem. Chce sa vyjadriť k rozprave spravodajkyňa? Nie je tomu tak. Prerušujem rokovanie o tomto bode programu a hlasovať budeme zajtra, to znamená vo štvrtok o 17. hodine. Prerušujem týmto rokovanie do zajtra do deviatej, pričom podotýkam, že ráno sú pevné termíny, ktoré sme odhlasovali, a to budú školské zákony, bod 51 a 60, a potom pokračujeme prvým čítaním návrhu poslancov Borisa Kollára, Milana Krajňáka, Petra Pčolinského a Adriany Pčolinskej na vydanie zákona o ochrane pred neprispôsobivou osobou. Ďakujem veľmi pekne. Prajem pekný večer a vidíme sa ráno. (Prerušenie rokovania o 19.00 hodine.)
P. Frešo, poslanec: (2007-02-07):
Čiže to, čo je ako zmyslom predkladaného návrhu alebo nepriamej novely je ochrániť úradníkov, aby mohli v pokoji vykonávať alebo aj nevykonávať svoju činnosť podobne, ako bolo voľakedy zmyslom rôznych paragrafov a zákonov, ktoré oberali ľudí o ľudské práva, ochrániť vtedajšiu moc pred tým, aby o tú moc neprišla. Myslím si, že to nie je správne predkladať takýto pozmeňujúci návrh v druhom čítaní. Myslím si, že by bolo dobré tento návrh stiahnuť. Ďalej si myslím, že pokiaľ aj predrečníčka priznala, že toto je reakcia na konkrétnu situáciu, je to veľmi, veľmi trápne, aby sa táto snemovňa mala zapodievať neschopnosťou konkrétneho úradu a v mene toho sme oberali ľudí o právo na informácie. A na záver by som chcel povedať. Je zrejmé, kde socialisti stoja, čo sa týka občanov. Stoja na strane úradov, nestoja na strane ľudí. Ďakujem pekne. (Potlesk.)
Mičovský, Ján, poslanec NR SR (2014-06-04):
Ďakujem za slovo, vážená pani podpredsedníčka Národnej rady Slovenskej republiky. Ďakujem ti veľmi pekne, pani poslankyňa Jurinová, za to, že si pripomenula agendu, s ktorou som prišiel. A ja naozaj to ďakovanie nechcem teraz v žiadnom prípade považovať len za nejakú formalitu, aby sa táto myšlienka ešte raz pripomenula. Je to otázka toho najrýdzejšieho svedomia každého z nás. Ja som vďačný, že vzniká táto situácia tu v sieni zákonnosti, keď sa každý musí rozhodnúť naozaj podľa svedomia. Ja nespochybňujem, a to som povedal niekoľkokrát, úprimnosť KDH zrušiť takzvané Mečiarove amnestie. Spochybňujem úprimnosť tejto chvíle, keď budeme o tom rokovať, s tým, že tu bola po osemnástich rokoch obrovská možnosť dosiahnuť to, o čo sa práve snažili a čo som si dovolil len pripomenúť. Ja som vlastne ani žiadne nové písmenko nevymyslel, lebo ja som to od vás, vážení kolegovia z KDH, odkopíroval. A pripomínam vám, že trauma, ktorá 18 rokov trápi Slovensko, je väčšia ako možno to, čo vkladáte do ústavy z hľadiska manželstva, ktoré ohrozené podľa mňa nie je, ale je ohrozená viera v spravodlivosť, ohrozená viera v to, že zločin, ktorý sa pravdepodobne udial pre osemnástimi rokmi, naďalej bude nevyšetrený. To je trauma, ktorá, aspoň ja to tak cítim za seba a, myslím, aj za mojich, svojich voličov, je veľmi veľká. Takže nech budete akokoľvek otesávať tento balvan ústavnosti z hľadiska manželstva a súdnictva, otázka takzvaných Mečiarových amnestií tam bude stále skrytá, nech akokoľvek budete hľadať zdôvodnenie, že je to nenáležité, že v tejto chvíli sa to nedá, že treba rokovať. Obidve strany, SMER aj KDH ste sa zhodli, že je to nemorálne a že nie je to v poriadku. To znamená, a priori ste neboli ani jeden, ani druhý proti tomu, aby sa tieto veci zrušili. Prečo ste... (Prerušenie vystúpenia časomerom.)
Paška, Pavol, predseda NR SR (2013-12-18):
Ďakujeme pekne. Takže teraz poprosím našu návštevu. (Potlesk.) Hosťka, ZUŠ, Exnárova ulica, Bratislava Vážené pani poslankyne, páni poslanci, na dneska mi pripadla táto milá úloha, prísť vás pozdraviť v mene pani riaditeľky Anky Miklovičovej, učiteľov aj žiakov Základnej umeleckej školy, Exnárova. Chceli by sme vám veľmi poďakovať za vašu tohtoročnú prácu a zaželať krásne Vianoce. (Potlesk.) Ako prvú pieseň zaspievam uspávanku. (Spev uspávanky žiačkou ZUŠ v Bratislave.) (Potlesk.) Ďakujem. Viem, že sú Vianoce, ale ja osobne najradšej piesne spievam z muzikálov a mne na tom nezáleží, aké obdobie v roku práve je. Ďalšiu pieseň by som chcela zaspievať z muzikálu Bedári, Píseň samotářky. (Spev piesne z muzikálu žiačkou ZUŠ v Bratislave.) (Potlesk.) Ďakujem. A rozlúčim sa s vami piesňou, ktorú na Vianoce spievam veľmi rada, je pre Vianoce charakteristická a vystihuje podstatu Vianoc, volá sa Hallelujah. (Spev piesne Hallelujah žiačkou ZUŠ v Bratislave.) (Potlesk.)
Glváč, Martin, podpredseda NR SR (2019-05-14):
Ďakujem. Otváram rozpravu. Do rozpravy som dostal jednu písomnú prihlášku za klub SaS. Pán poslanec Dostál, nech sa páči.
Šeliga, Juraj, podpredseda NR SR (2021-02-04):
Ďakujem pekne, pán poslanec. Otváram rozpravu, do ktorej som dostal päť písomných prihlášok. Ako prvý, respektíve takto, za poslanecké kluby je to pán Richter, pán Viskupič a pani Žitňanská a ako poslanci pán Tomáš a pán Dostál. A teraz ako prvý, za poslanecký klub strany SMER, pán Richter, nech sa páči.
P. Paška, predseda NR SR: (2010-03-02):
Chcete sa vyjadriť, pán minister? Nech sa páči.
Blanár, Juraj, podpredseda NR SR (2021-12-02):
Takže môžeme pokračovať v rokovaní Národnej rady. A ako som uviedol, udeľujem slovo pánovi spravodajcovi, ktorým je pán poslanec Michal Šipoš za navrhnutý gestorský výbor pre verejnú správu a regionálny rozvoj, aby predniesol informačnú správu. Nech sa páči, pán spravodajca.
Janíková, Mária, poslankyňa NR SR (2013-11-27):
Konštatujem, že sme odhlasovali všetky návrhy zo spoločnej správy a rozpravy. Prosím, pán predsedajúci, dajte hlasovať o postúpení návrhu zákona do tretieho čítania ihneď.
Rošková, Ľubica, poslankyňa NR SR (2012-07-24):
Ďakujem veľmi pekne. Ja by som tiež chcela povedať na podporu pána ministra, že máme možno zbytočné obavy z toho, že samosprávne kraje budú rušiť triedy v súkromných alebo cirkevných školách a že budú uprednostňovať svoje školy. V súvislosti s tým som dostala aj také avízo od vedúceho odboru školstva Košického samosprávneho kraja. Napísal mi, že je veľmi rád, že budú samosprávne kraje určovať počty žiakov aj pre súkromných a cirkevných zriaďovateľov škôl práve v súlade s regionálnou stratégiou výchovy a vzdelávania a prognózami trhu práce. V súčasnosti máme pozitívne skúsenosti s činnosťou krajskej rady pred odborné vzdelávanie a prípravu pri vydávaní rôznych stanovísk pri vytváraní alebo rušení jednotlivých tried. A môžem podotknúť, že práve v Košickom samosprávnom kraji sme zrušili niekoľko tried, ktoré boli práve v pôsobnosti školy samosprávneho kraja a neboli ani cirkevné ani súkromné školy. Ďakujem pekne.
Kosová, Ingrid, poslankyňa NR SR (2023-12-13):
Milé moje kolegyne a kolegovia, ja som naozaj prekvapená, s akými kreatívnymi ľuďmi tu sedíme, ďakujem, že ste ma pobavili takto v neskorých večerných hodinách. To som ani nedúfala, že sa mi to v parlamente stane. A ja som si tak pozerala ďalšie poplatky a narazila som tu na súdne a ja som vždycky vedela, prečo ja nechcem skončiť na súde, lebo tu sú fakt horibilné poplatky. Tak napríklad zo žaloby alebo z návrhu na začatie konania, ak nie je ustanovená osobitná sadzba a z ceny (z úhrady) predmetu konania alebo z hodnoty predmetu sporu – 6 %, najmenej 16,5 eura, najviac 16 596,50 eura v obchodných veciach najviac 33 193,5 eura, a to ešte nie je cena až teraz ide pôvodná cena. Pôvodná cena je 16 596,5 eura zvýšená na 25 000, čiže 25 000, to je nárast o 50,6 %. Pod tým je úplne to isté, ja to prečítam teda. Zo žaloby alebo z návrhu na začatia konania, ak nie je ustanovená osobitná sadzba a z ceny (z úhrady) predmetu konania alebo z hodnoty predmetu sporu – 6 %, najmenej 16,5 eura, najviac 16 596,5 eura v obchodných veciach, najviac 33 193,5 eura je to to isté, ale nechápem, tu je pôvodná cena až 33 193,5 a zvýšená je 50 000, čo je tiež nárast o 50,6 %. To sú fakt akože úžasné sumy. Potom máme tu poplatok za konkurzné konanie podľa osobitného predmetu... (Prerušenie vystúpenia časomerom.)
Bugár, Béla, podpredseda NR SR (2018-05-17):
Ďalej v rozprave vystúpi pán poslanec Budaj.
Uhliarik, Ivan, poslanec NR SR (2015-09-24):
Ďakujem. Zrejme prvýkrát zabudol pán bývalý generálny riaditeľ Forai, že tento byt má, pretože prvýkrát ho neuviedol v priznaní, majetkovom priznaní verejných funkcionárov, bez ohľadu na to, či to bolo za 700-tisíc alebo za menšiu sumu. Asi má tých bytov viacej, pretože stáva sa, že zabudnete v takýchto veciach dať do majetkového priznania takúto asi maličkosť. V každom prípade sa chcem opýtať, či naozaj aj v súvislosti s tými predchádzajúcimi otázkami, ale teraz naozaj vážne, či uvažujete o tom a chcete naozaj prešetriť túto kauzu, ktorá je kauzou podľa môjho názoru, a budete uvažovať aj o tom, okrem úradu pre dohľad, že dáte podanie, keď už nie na Generálnu prokuratúru, aspoň na Najvyšší kontrolný úrad. Ďakujem.
Mihál, Jozef, poslanec NR SR (2018-10-19):
Ďakujem. Cítim ten súzvuk, veľmi sa tomu teším. Pán kolega Suchánek, pani kolegyňa Verešová, je to na dobrej ceste a teším sa, že sa takto otvorila diskusia nielen o dôchodkoch a dôchodkovom veku, zastropovaní dôchodkového veku, ale ešte dôležitejšia diskusia o tom, kto tie dôchodky vlastne zaplatí, prečo sa na Slovensku rodí málo detí, ako vieme tvorivo a rozumne hľadať spôsoby, ako podporiť pôrodnosť. A našli sme ten problém. Našli sme ten problém práve v tom, že vzdelané ženy, všetka česť, možno je to určitá obeť, študujú, ale tým pádom odkladajú materstvo a, bohužiaľ, sú tu aj prerušenia, ktoré by možno nemuseli byť. Takže je výborné, že tú diskusiu obraciame k téme, prečo sa rodí málo detí, nie je to len o tých chýbajúcich škôlkach. Prečo sa rodí málo detí? To tu ešte, myslím, nezaznelo. Z tých 58-tisíc detí, ktoré sa momentálne ročne narodia, zhruba len polovica žien má nárok na materskú. Hej? Pýtajme sa prečo. Ja, bohužiaľ, nemám k dispozícii presné štatistiky, ako to presne je, prečo tá druhá polovica žien nárok na materskú nemá, ale predpokladám, že z nich je práve veľa študentiek, ktorým to potom robí finančný problém. Čiže snažme sa im pomôcť nielen v tom, že materská sa úspešne zvyšuje, predlžuje, na materskú môžu ísť otcovia, ale hľadajme, chyba dnes je práve v tom, že študentky na materskú nárok nemajú. Čiže svojím spôsobom je táto skupina ľudí diskriminovaných za to, že študujú.
Šeliga, Juraj, podpredseda NR SR (2020-07-09):
Panie poslankyne, páni poslanci, prosím, aby ste zaujali svoje miesta. Budeme pokračovať v prerušenom rokovaní, a to vyhlásením výsledkov verejnej a tajnej voľby. Poprosím určeného pána poslanca Viskupiča, aby nám oznámil výsledky. Nech sa páči.
Glváč, Martin, podpredseda NR SR (2017-04-06):
S faktickou poznámkou jeden poslanec. Ukončujem možnosť prihlásiť sa. Pán poslanec Vašečka.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Podmanický.
Lehotský, Tomáš, poslanec NR SR (2022-03-18):
Ďakujem veľmi pekne. Pán Mazurek, vy hovoríte A ako vždycky, myslíte B, ste klamár. Skrývate sa za to, že nebudete hlasovať za tento zákon, ktorý pomáha Ukrajincom, kvôli tomu, že sú tam aj iné veci okrem pomoci ľuďom, ktorí utekajú pred vojnou. Je to len vaše hlúpe, zbabelé alibi, jednoducho nechcete pomáhať týmto ľuďom. (Reakcie z pléna.) Z toho, z toho, z toho, ako ste vystupovali (zaznievanie gongu) do vypuknutia konfliktu, je to úplne zrejmé, vy ste na strane Ruska. A teda dovoľte otázku, pán Mazurek, už keď toľko kričíte do mikrofónu, tak prestaňte teraz, dovoľte otázku, koľko z tých peňazí, ktorým teraz pomáhate, tých Ukrajincov pochádza priamo z Ruska? Je dokázané, že vaša strana bola financovaná priamo z Ruska. Váš kolega (reakcie z pléna), váš kolega pán Suja zamestnával asistenta, ktorý vynášal v tejto situácii našemu nepriateľovi. (Reakcia z pléna.) Našemu nepria... však možno príde aj k tomu. (Zaznievanie gongu.) To znamená, že pýtam sa vás teraz reálne, že koľko z tej pomoci, ktorú poskytujete Ukrajincom, pochádza priamo z Ruska, ktoré natiekli do vašej strany. Ďakujem veľmi pekne za odpoveď.
P. Hrušovský, predseda NR SR: (2005-12-07):
(Hlasovanie.) 127 prítomných, 52 za návrh, 44 proti, 27 sa zdržalo, 4 nehlasovali. Návrh sme neschválili. Pán spoločný spravodajca, prosím, aby ste dali hlasovať. R. Vavrík, poslanec: Teraz dajte, pán predseda, hlasovať o tom, čo navrhol poslanec Pavelka, aby sa vrátil návrh zákona na dopracovanie.
Choma, Igor, poslanec NR SR (2019-03-27):
Ďakujem pekne. Dajte teda hlasovať o tom, že prerokujeme návrh zákona v treťom čítaní ihneď.
Šutaj Eštok, Matúš, minister vnútra SR (2024-06-20):
Ďakujem pekne. Vážená pani poslankyňa, dovoľte, aby som odpovedal za pána ministra Druckera teda. Ministerstvo školstva, výskumu, vývoja a mládeže Slovenskej republiky pristupuje k problému zmeny financovania materských škôl a školských klubov detí veľmi zodpovedne a v tejto súvislosti vedie pravidelné rokovania s predstaviteľmi samospráv, či sa jedná o ZMOS, úniu miest a tak ďalej, ako aj s Ministerstvom financií Slovenskej republiky. Časť finančných prostriedkov, ktoré budú použité v roku 2025 na financovanie materských škôl a školských klubov detí, bude vykrytá z tých finančných prostriedkov, ktoré poskytovali a v tomto roku ešte poskytujú samosprávy na financovanie materských škôl a školských klubov detí z dane z príjmov fyzických osôb, a časť bude musieť byť vykrytá zo štátneho rozpočtu, o čom rokujeme s ministerstvom financií. Dovoľujem si vám zároveň vysloviť nesúhlas s tým, že samosprávy prídu o 20 % svojho rozpočtu v nasledujúcich rokoch, pretože financovanie materských škôl a školských klubov detí bude prenesenou kompetenciou štátu a výdavky na tieto zariadenia, ktoré doteraz financovali, už nebudú zaťažovať ich vlastné príjmy, ale budú financované cez prenesený výkon štátnej správy, obdobne ako je to v prípade základných škôl. Posledné pracovné rokovanie sa uskutočnilo dňa 14. 6. 2024 a boli na ňom prezentované dva návrhy výpočtu dopadových zmien financovania materských škôl a školských klubov detí na jednotlivé obce, s cieľom vytvoriť model, ktorý by bol akceptovaný všetkými zainteresovanými stranami. Na základe záverov predmetného pracovného rokovania bude začiatkom júla tohto roka ďalšie stretnutie so samosprávami a veríme, že sa spoločne nájde akceptovateľné riešenie pre obe strany, aj samosprávu, aj štát, tak aby financovanie materských škôl a školských klubov v roku 2025 bolo zabezpečené v plnej miere zo štátneho rozpočtu. V súčasnosti ministerstvo vyhodnocuje pripomienky predložené v rámci medzirezortného pripomienkovacieho konania k zákonu č. 597/2003 Z. z. o financovaní základných škôl, stredných škôl a školských zariadení. Na základe predložených pripomienok je pravdepodobné, že príde k úprave niektorých ustanovení predloženej novely zákona súvisiacej so zmenou financovania materských škôl a školských klubov detí. Ďakujem, skončil som.
Bublavý, Dušan, poslanec NR SR (2011-04-01):
Ďakujem za slovo. Pán poslanec Dostál, spomínali ste, že štát má slúžiť občanovi. To je pravda. A teraz viete, komu obhajobou tejto novely zákona, komu slúžite vy? Ak neviete, ja vám poviem. Strane MOST – HÍD. Ďakujem.
Brocka, Július, poslanec NR SR (2013-06-21):
Mne zastáva rozum. Ja som si teraz uvedomil, že návrh zákona nepredkladá len pán kolega Kondrót, ale aj primátor Hnúšte Michal Bagačka, starosta obce Ploské František Petro, primátor a starosta, páni, rozumiete, čo predkladáte? Vy navrhujete, aby vaša obec, aby vaše mesto prišlo o zákonom dané kompetencie v stavebnom a územnom konaní v prospech dosadených úradníkov SMER-u. Páni, veď to je taký konflikt záujmov ako delo, ako hrom! Veď to je na vaše odvolanie poslancami Hnúšte alebo Ploského. Alebo na vaše odstúpenie. Páni, čo vy na to hovoríte, ostatní primátori, pán primátor Choma, pani primátorka Vaľová, pán starosta zo Šenkvíc, vy súhlasíte s týmto návrhom? Páni, naozaj ste tu biele kone! Ak sa k tomuto nevyjadríte, ak nevystúpite v rozprave a nepoviete svoj názor, čo si o tom myslia vaši poslanci v obci, vaši voliči vo vašom meste, vo vašej obci, tak ste tu, naozaj ste tu len biele kone dosadené Robertom Ficom!
Paška, Pavol, predseda NR SR (2013-03-19):
Hlasujeme. (Hlasovanie.) 142 prítomných, 88 bolo za, 54 sa zdržalo. Konštatujem, že sme schválili návrh novely puncového zákona. Pán poslanec Bagačka uvedie v druhom čítaní hlasovanie o vládnom návrhu zákona číslo 561 o investičnej pomoci. Je to tlač 357. (Hlasovanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 357.)
Bugár, Béla, podpredseda NR SR (2019-09-10):
Za rok 2018. Nech sa páči, prezentujme sa a hlasujme. (Hlasovanie.) Prítomných 146, za 82, proti 10, zdržalo sa 54 poslancov. Návrh sme schválili. Teraz prosím pána poslanca Kvorku, aby uviedol hlasovanie o návrhu uznesenia k Výročnej správe Slovenského pozemkového fondu za rok 2018 (tlač 1415).
Šeliga, Juraj, podpredseda NR SR (2020-04-07):
Mali by ste reagovať na..., rozumiem, že tu je tá debata, ale na, na pána Mazureka.
Kočiš, Eduard, poslanec NR SR (2023-06-27):
Veľmi pekne ďakujem za slovo, pán predsedajúci. Táto rozprava kolegu Mazureka sa naozaj niesla vo vecnej rovine, nebolo v nej nič vymyslené, bolo iba apelované na veci, ktoré sa k nám pretláčajú zo západnej Európy, ale, žiaľbohu, tieto veci sa už nachádzajú aj na území Slovenskej republiky. Dejú sa, diali sa a mám taký pocit, že budú sa diať aj naďalej, pretože rôzne mimovládne organizácie, ktoré sú podporované ďalšími mimovládnymi organizáciami a dotované aj zo zdrojov Európskej únie, ale aj priamo nacucané a naparazitované na štátny rozpočet ponúkajú, niektoré predávajú rôzne publikácie, ktoré sú určené pre deti od troch do šiestich rokov, pre prvý stupeň základnej školy, pre druhý stupeň základnej školy a rôzne publikácie, ktorými chcú zaobaliť, že vlastne chcú iba predchádzať neplánovanému rodičovstvu pre našich v podstate adolescentov na stredných školách. Ale ja som mal naozaj možnosť niektoré tieto publikácie vidieť a to, čo tam bolo popísané alebo to, čo tam bolo skôr nakreslené alebo odfotené nemá naozaj nič spoločné s biológiou, s výučbou a vlastne s normálnym priebehom či už ľudskej sexuality alebo vývoja dieťaťa, čo je úplne prirodzené. Jednoducho tieto veci boli iba propagáciou naozaj zvrátených ideológií, úchylných zvráteností a mnohých iných vecí. Jednoducho tam je popísané, pokreslené kadečo a ak tieto veci budú naďalej pretláčané, ako pevne verím, že nikdy k tomu nedôjde, ako možná metodická pomôcka pre výučbu biológie alebo nejakej sexuálnej orientácie, tak potom Pánboh ochraňuj Slovensko.
Bugár, Béla, podpredseda NR SR (2017-01-31):
Ďalej v rozprave vystúpi pán poslanec Budaj.
Blaha, Ľuboš, podpredseda NR SR (2024-02-28):
Ako ďalší sa do rozpravy prihlásil poslanec Jozef Pročko, nech sa páči.
Štefanec, Ivan, poslanec NR SR (2011-07-06):
Ďakujem pekne, pán podpredseda. Dámy a páni, v rozprave vystúpilo sedemnásť poslancov, z nich jeden, pán poslanec Dostál podal jeden pozmeňujúci a doplňujúci návrh. Keďže zo spoločnej správy nevyplynuli žiadne pozmeňujúce a doplňujúce návrhy... (Prerušenie vystúpenia predsedajúcim.)
Bugár, Béla, podpredseda NR SR (2019-02-18):
Pani podpredsedníčka, ďakujem za slovo. Pani poslankyňa Grausová, nemám rád, ak niekto zavádza, a vy ste to vyslovene robili. Viete, hovoríte o tom, že v priemere v školách s vyučovacím jazykom maďarským je menej detí. No áno, menšiny, samozrejme, nemôžu v úvodzovkách mať v jednej triede viac povedzme detí ako väčšinový národ, lebo, bohužiaľ, to nevychádza. A viete, prečo to tak je? Lebo my sme, táto naša vláda zrušila povinnosť počtu žiakov v triedach, v tzv. malotriednych, to platí aj pre slovenské školy, aj pre menšinové školy. Takže tu nezavádzajte. Druhá vec. Viete, prečo vznikol ten problém v Rohovciach? Hovoríte, že nie je zabezpečená možná návšteva pre deti s vyučovacím jazykom, teda pre deti Slovákov do, do škôl s vyučovacím jazykom slovenským? Prepáčte, v Lehniciach to je. Len tam nechce nikto chodiť, lebo tam chodí viac Rómov. Takže aspoň neklamte. Takisto môžu chodiť, samozrejme, do Gabčíkova, len problém je fakt, bol v tom, bol, nie je, bol v tom, že to je smerom na Dunajskú Stredu, a smerom nie na Bratislavu, kde väčšina týchto, dá sa povedať, rodičov týchto detí chodí do práce. Preto sa to riešilo zákonom. Takže máme to vyriešené. To zbytočne teda hodíte teraz na hlavu pani ministerky len preto, že chcete nejakým spôsobom ju vyfackať.
Baláž, Vladimír, poslanec NR SR (2023-11-15):
Ďakujem veľmi pekne, pán predsedajúci. Vážené kolegyne a kolegovia, keby Banská Bystrica bola hlavné mesto Slovenska, by sa mi celkom páčilo, bola by v strede, neni to taký zlý nápad, ďakujem, budem sa na to tešiť, budeme s tým pracovať ďalej. (Povedané s pobavením.) No a teraz vážnejšie. Snáď na to, aby sa tu zavádzalo a, ako to povedať, vtipkovalo, sú tu hádam iní performeri a standup komici, ako sme aj videli, čo tu vystupovali, ako vy, pán kolega. Nemusíš sa tváriť ako svätý za dedinou, a pritom tri roky pracovať v tom systéme a teraz všetko kritizovať. To je na hanbu. Naozaj treba si zachovať úctu voči svojej vlastnej osobe a voči svojim vlastným skutkom. Napriek tomu už nejdem ďalej. Teším sa na to, že budeme spolupracovať na výbore pri zlepšovaní slovenského zdravotníctva a pri dopravovaní pomoci pre slovenských pacientov, a istotne využijeme všetky vaše skúsenosti, ktoré máte či už z domácej, alebo zahraničnej praxe tu na Slovensku, a naozaj sa z toho z celého srdca teším. Ďakujem pekne.
Marosz, Ján, poslanec NR SR (2017-02-09):
Ďakujem za slovo. Pani predsedníčka výboru Jurinová, ďakujem za tvoje slová aj za celú prácu, ktorú spolu s výborom ste urobili pre ochranu malých a slabých, a celkovo za vašu angažovanosť v tejto kauze Čistého dňa. Kde je vôľa, tam je cesta. Žiaľ, tých opatrení, tých odporúčaní je veľa, sú dobré, ale keďže tu za tých desať rokov vládne táto, tá, vládnu peniaze a nie morálka, preto sa obávam, že mnohé tie opatrenia budú len zase hrachom hádzaným na stenu a že je to začarovaný kruh, keď nám nefungujú základné organizácie, ktoré majú právo, spravodlivosť a ochranu malých a bezbranných zabezpečovať. Takže ako keby sa nepohneme. Preto vlastne aj v súvislosti s týmito opatreniami chcem otvoriť aj ponúknuť pomocnú ruku smerom na Radu Európy, kde ochrana detí je jednou z kľúčových vecí, ktorou sa európske inštitúcie zaoberajú. Takže ak by ste to zvážili ako vhodné, som ako člen tohto zhromaždenia Rady Európy pripravený informovať aj európske inštitúcie o zlyhaniach nášho štátu v tejto oblasti. Ďakujem.
Gabániová, Darina, poslankyňa NR SR (2011-09-08):
Áno. Ďakujem pánovi poslancovi Marcinčinovi. A, pán poslanec Přidal, nepochybujem o tom, že vy ste si čítali poštu, aj všetci ktorých téma zaujíma, ale nemyslite si, že to, čo vy dostanete do pošty, ja predsa, teda že ja nemám právo tlmočiť aj všetkým občanom alebo tým, ktorí sa zaujímajú o webovú stránku Národnej rady? Však dovoľte aj iným, aby vedeli. Ďakujem.
Mamojka, Mojmír, poslanec NR SR (2010-09-08):
Ďakujem za slovo, pán predsedajúci. Vážené kolegyne a kolegovia, dovoľte, aby som vám predniesol spoločnú správu výborov Národnej rady Slovenskej republiky o prerokovaní Správy o činnosti prokuratúry Slovenskej republiky za rok 2009. Ústavnoprávny výbor Národnej rady Slovenskej republiky ako určený gestorský výbor k Správe o činnosti prokuratúry Slovenskej republiky za rok 2009 podáva Národnej rade Slovenskej republiky spoločnú správu. Predseda Národnej rady Slovenskej republiky, a to rozhodnutím z 26. júla 2010 č. 22, pridelil predmetnú správu na prerokovanie týmto výborom Národnej rady: Ústavnoprávnemu výboru Národnej rady Slovenskej republiky, Výboru Národnej rady pre obranu a bezpečnosť a Výboru Národnej rady Slovenskej republiky pre ľudské práva a národnostné menšiny. Zároveň určil Ústavnoprávny výbor Národnej rady Slovenskej republiky za výbor gestorský. Všetky tri výbory, ktorým bola správa pridelená, odporučili Národnej rade správu schváliť. Ústavnoprávny výbor Národnej rady Slovenskej republiky uznesením z 2. septembra 2010 č. 20, Výbor Národnej rady Slovenskej republiky pre obranu a bezpečnosť uznesením z 2. septembra 2010 č. 11 a Výbor Národnej rady Slovenskej republiky pre ľudské práva a národnostné menšiny uznesením z 26. augusta 2010 č. 9. Gestorský výbor na základe stanovísk výborov k Správe o činnosti prokuratúry Slovenskej republiky za rok 2009 vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky Správu o činnosti prokuratúry Slovenskej republiky za rok 2009 schváliť. Spoločná správa výborov Národnej rady Slovenskej republiky o prerokovaní Správy o činnosti prokuratúry Slovenskej republiky za rok 2009 vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky zo 6. septembra 2010 č. 30. Pán predsedajúci, prosím, otvorte rozpravu.
Bugár, Béla, podpredseda NR SR (2019-11-26):
Pán poslanec Matovič.
M. Damborská, poslankyňa: (2007-01-30):
Nechceme predsa za normálne považovať predaj osôb ženského pohlavia na ulici. Občania sa pokúšali tieto nedôstojné javy, nehodné najmä detských očí, eliminovať aj rôznymi petíciami. Narazili však na to, že ochrancovia verejného poriadku nemajú primeranú legislatívnu oporu v zákone, aby uvoľnili večerné ulice bežným slušným občanom, ktorí nechcú byť svedkami obchodovania so ženami. Vieme, že v zahraničí sa o týchto javoch otvorene hovorí, diskutuje, u nás však občania dotknutých miest, ulíc a štvrtí večer radšej nevychádzajú von, čím sa im vlastne ich mesto, ulica odcudzuje. Vrátime večerné mestá, najmä ulice hlavného mesta Slovenskej republiky Bratislavy, bežnému slušnému občanovi? Vzíde konečne za tohto volebného obdobia z rezortu vnútra účinná legislatíva nápomocná ochrancom verejného poriadku aj slušným občanom? Podľa mojich konzultácií s komunálnymi politikmi by občania za reguláciu prostitúcie na uliciach boli vďační. Sloboda by mala platiť predsa najmä pre bežného slušného občana a nie pre sociálnu patológiu ľudí predávajúcich seba či svojho vazala v ženskom rode. Prihliadnuc k týmto trendom a vôli občanov – našich voličov, prikláňam sa k plnej podpore návrhu na vylovenie súhlasu Národnej rady Slovenskej republiky s uzavretím Dohovoru Rady Európy o boji proti obchodovaniu s ľuďmi Slovenskou republikou. Verím, že naše spoločné legislatívne snahy budú v tomto smere pokračovať i v zmysle zvyšovania bezpečnosti a dôstojnosti života v našich mestách, potláčajúc riziká sociálnopatologických aktivít a hlavne obchodovania s ľuďmi. Ďakujem.
Bublavý, Dušan, poslanec NR SR (2016-04-27):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Přidal, Alojz, poslanec NR SR (2013-09-17):
Ja by som chcel poďakovať pani podpredsedníčke Erike Jurinovej za to, čo tu prečítala. Tie fakty tu odznievajú, ako dokola všetci rozumieme prečo. Zdá sa mi, že niektoré veci si hovorila aj dvakrát, ale opakovanie je naozaj matka múdrosti. Som si istý, že aj Robert Fico vie, že ekonomicky, ako to, čo tu pripravujú od 1. januára 2014, sa nedá nejakým spôsobom zdôvodniť ani cenami plynu. On má už teraz dostatočný vplyv na ceny plynu, môže to blokovať cez valné zhromaždenie. A keby im náhodou aj niečo prešlo, tak má tam Holjenčíka, ktorý spraví všetko, čo si pán Robert Fico bude priať. Ja som šokovaný tým, že Robert Fico vôbec si dovolí povedať, že chce mať ceny plynu pod kontrolou. Keby bol Holjenčík ako chlap na svojom mieste, tak okamžite by sa musel vzdať predsedu Úradu pre reguláciu sieťových odvetví, lebo vlastne Robert Fico povedal, že pán Holjenčík je tajtrlík, ktorý o ničom nerozhoduje. Mňa ešte ale zaujala aj jedna vec, možno sa vám to bude zdať, že to nie je také podstatné, ja som tretieho, á, počúval pána ministra Malatinského a som mu veril, že vlastne nič nie je rozhodnuté, že sa rozhodne niekedy okolo tridsiateho, a šokovaný som zistil, že na druhý deň vláda rozhodla. Takže ja som ministrovi Malatinskému veril a on možno naozaj toho tretieho ani nevedel, že štvrtého ten materiál bude na vláde. Možno sa to dozvedel až tam. Tiež som zistil, že ten materiál mal byť zverejnený a dva dni na tom portáli „Rokovanie vlády“ nebol. Vláda rozhodla, že má byť zverejnený, a nebol. A chcel som sa... (Prerušenie vystúpenia časomerom.)